Dezorientovanej babičke pomáhal personál podniku, v ktorom strávila dlhší čas
V podniku na Štefánikovej sa nachádzala takmer storočná žena, ktorá bola dezorientovaná a pod vplyvom alkoholu.
Mestskí policajti riešili prípad dezorientovanej babičky, ktorá dlhší čas strávila v jednej z prevádzok na Štefánikovej triede. Na linku mestskej polície volal personál prevádzky.
Hliadka mestskej polície zistila, že ide o staršiu pani z Českej republiky, 98-ročnú ženu z Třebíča. Pani sedela za stolom a podľa slov mestskej polície bola už na prvý pohľad značne dezorientovaná.
Staršia pani odmietala s hliadkou mestskej polície komunikovať a neodpovedala na žiadnu z ich otázok. Hliadka tiež zistila, že po žene nie je vyhlásené pátranie.
"Od svedkov v pohostinstve zistili, že žena skonzumovala väčšie množstvo alkoholických nápojov, preto vzhľadom na vek, psychický stav a možné iné zdravotné problémy jej na miesto privolali sanitku RZP," doplnila informácie Mestská polícia Nitra vo svojom týždennom prehľade.
Záchranári si po príchode takmer storočnú babičku prevzali do svojej starostlivosti.
K téme
Témy
Najčítanejšie za týždeň
Neprehliadnite
Máte tip na článok? Napíšte nám TU